Jogawenke vir beginners - Goeie Huishouding
Jogawenke vir beginners
Hierdie jogawenke vir beginners sal jou help om jou eerste klas te trotseer
Jim Harrington, Virgin Active se joga-ambassadeur, glo dat joga enige iemand vanuit ’n geestelike sowel as fisieke perspektief kan help. Die geheim is om nie geïntimideer te voel wanneer jy vir die eerste keer ’n klas bywoon nie. Hier is ’n paar wenke oor hoe om die wêreld van joga te betree.
1. Begin êrens
Hou op om daaroor te dink, en doen dit net. Moet jou nie laat intimideer deur wat enige iemand anders kan doen, of die fout maak om te glo dat jy vreeslik soepel moet wees nie.
2. Begin stadig
Moet jou nie in ’n gevorderde klas begewe nie – begin by die begin en laat jou spiere met verloop van tyd organies ontwikkel.
3. Dit gaan oor gemak
Voorkoms is regtig nie belangrik wanneer dit by joga kom nie. Jy kan enige iets aantrek solank jy gemaklik is.
4. Nie te sag of te hard nie
’n Stewige oppervlak noodsaaklik. Die grond moenie te sag wees nie, anders kan jy jou gewrigte seermaak. ’n Houtvloer of ’n goeie mat sal die ding doen.
5. Haal asem
Goeie asemhaling lê die grondslag vir joga. Baie mense dink dat hulle hard moet asemhaal, maar skep eerder die idee van paniek. Haal stadig asem, nie hard nie. Gesonde, natuurlike en rustige asemhaling behels dat jy jou diafragma gebruik.
6. Kies jou tyd
Joga is goed vir jou, maak nie saak watter tyd van die dag nie, maar soggens is waarskynlik ideaal aangesien jou gedagtes en die lug dan varser is en dit jou vir die res van die dag instel.
7. Gebruik jou buik
Joga moet verkieslik op ’n leë maag gedoen word. Jou diafragma is minder beweeglik met ’n vol maag of selfs te veel water. Joga kan jou help gewig verloor aangesien sekere oefeninge as ’n eetlusdemper sal dien.
Hier is ’n paar van ons gunsteling-jogasentrums wat beginnersklasse aanbied:
Unraveled Yoga: 107 Bree Street, Cape Town CBD
ReUnion Yoga & Meditation: Sir Lowryweg 29, Woodstock
Virgin Active Claremont: 1ste verdieping, MontClare Place, h.v. Hoof- & Campgroundweg, Claremont
MyUtopia: Kusweg 1 & Portswoodweg, Groenpunt
Movement X: Van Buurenweg, Bedfordview
Yoga Warrior: H.v. Keyes- en Tyrwhittlaan, Rosebank
Yoga Lova: 1st Avenue, Illovo
Inner Wellness Studio: 230 Musgraveweg, Musgrave
Oneness Yoga Studio: Havenweg 8, Westville
The Breathing Space: Bulwerweg 98, Glenwood
Ses geheime voordele van joga
11 diere wat joga bemeester het
Raak gewoond aan oggendoefening
Doen dit dié naweek: Begin met joga
Gratis apps vir atlete
Is jy besig om ’n dubbelken te kry? Keer dit só!
Hou die vel op jou nek en ken mooi ferm